Järjekordse õppeaasta möödumist Baltimore´i Eesti Koolis tähistati 7. mail toreda peoga Eesti Majas. Peo pidamiseks oli  veel teinegi suurepärane põhjus - 8. klassi õpilaste lõpetamine.  Kaks nädalat varem teatati meile, et Peapiiskop EELK peapiiskop Andres Põder abikaasa Marjega, konsistooriumi kantsler Urmas Viilma abikaasa Eglega, Tallinna abipraost Arho Tuhkru soovisid meie koolile külla tulla. Nõustusime selle ettepanekuga. Kantsler Viilma oli olnud kolm aastat varem meil külas koolijõulupeol, kus nende tütar esines Jõuluvanale toreda tantsu ja lauluga. Peapiiskop Põder luges ette avapalvuse. Ta jutustas emadest ning  palus taevaisa õnnistust meie koolile.